
PAPA DI ROMA 
tira riba e Papa di Roma JUAN PABLO П 
St. Peters, ainda e la dunae РА VARIOS VEZ 
usum. 7 CABAA MIRA E 
MORTO SU 
DILANTI 





Te ainda ta fresco den memoria, 
tocante e atentado cu a ser 
comete riba papa "Johanes 
Paulus II riba e plaza di St. 
Pieters na Roma. Y kende no ta 
recorda e fracaso di e homber 
cu a bisti su mes manera un 
pastor, cu a trata pa comete un 
crimen mortal durante 1982 riba 
e papa di Roma? 

Nunca antes ningun papa di 
Roma a yega di alcanza un 
noticia asina mundialmente, cu 
tur sorto di comentarionan con 
milagrosa-mente e por a logra 
na scapa for di su morto. 
Segun historianan di Roma, e 
homber santo ey, ya for di prome 
caba a yega di haya su mes 
mirando e morto dilanti su 
wowonan pa cuatro vez. 


E promer vez, tabata durante e periodo 
cu e futuro papa di Roma tabata tin 
solamente su nuebe aña di edad y 
por poco a haya su morto 
inocentemente. E tabata hungando 
cu un di su compañeronan di 
school, ora cu su amigo den e 
cafetaria di su mayornan, a bin 

encontra un revolver cu tabata 
carga cu bala. Su amigo 
inocentemente a dirigi e revolver 
riba e futuro papa di Roma, como 
chanza. 

Pero pa sorpresa di nan tur dos a 
surti un tiro y e bala a pasa bai cu'n 
velocidad banda e cara di e futuro 
papa di Roma. 

Durante e segundo guerra mundial, 
na momento cu e Alemanianan а 
ocupa Polen, e futuro papa di Roma 
a ser gedal pa un vehiculo di guerra, 
pa cual e la keda gravemente herida. 
Apenas cu a pasa dos luna despues 
ora cu e futuro papa di Roma a ser 
retira for di hospital, e la bolbe 
encontra su mes den un accidente 
pa un auto, pa cual e la haya un 
schedelbreuk, Pa varios simannan 
e mester a lucha contra di su morto. 
Pero atrobe e futuro papa di Roma a 
logra di triunfa for di morto. 


E di cuatro vez Johannes Paulus, a 
bolbe logra salva for di morto, na 
momento cu'n trupa di soldatnan 
Alemania, a cuminza haci un 


buscada pa capta tur hende homber 
di e edad entre 15 y 50 айа. E 
Alemanianan a logra di coi un 
cantidad di hende hombernan 
preso. Hopi di nan a ser tira mata, 
mientras cu otronan a ser manda 
pa un campo di concentracion. E 
Alemanianan hasta a busca den e 
cas di e futuro papa di Roma, pero 
pa su suerte nan a salta su camber, 
y un vez mas e futuro papa di 
Roma e dia ey a logra salva for di 
su morto. 

Durante e luna di April 1997, papa 
"Johannes Juan Pablo" durante su 
bishita pa Bosnia, atrobe tabata tin 
un complot pa asesina e papa di 
Roma, y hasta a a ser poni bomnan 
pa un atentado contra e papa di 
Roma. Pero algun hende den 
vecindario a mira algo sospechoso 
y a avisa e autoridadnan. Nan a 
logra di kita e bomnan y e papa di 
Roma cu tur su salud por a drama 
su santo bendicion riba e multitud 
grandi di hende. 

Actualmente e homber santo di 
Roma, ta den preparacion pa un 

viaha cu e lo haci e proximo айа pa 
Cuba, cual pais ta ser goberna pa e 
comunista Fidel Castro, kende casi 
sigur no por ta un bon amistad di e 
papa di Roma. E homber santo, 
papa di Roma, sigur lo bai ser 
encontra na Cuba pa un cantidad 
grandi di esnan cu ta keriendo 
fielmente den su persona. 

CANTANTE DI MUSICA MEXICANA ALOGRA SALI FOR DI SCURIDAD 


Tras di e microfonnan di "Radio 1270 AM" e animadora Julienne Boekhoudt Schwengle ta haciendo su maximo 
esfuerzo pa deleita su oyentenan, di un mihor forma cu ta posible cu su Programa "Musica Mexicana". Julienne 
ta casa pa casi seis апа caba cu Eduardo "Eddy" Boekhoudt. Julienne tin tres уш, Rowald, Edienne y Edjean. 
Sinembargo e animadora aki, a keda usa su nomber artistico, pa cual e ta gozando di un popularidad como 
Julienne Schwengle. Aunque cu Julienne Schwengle ta hopi conoci den e mundo di ranchera, sinembargo e la 
dicidi di traha como animadora na "Radio 1270 AM", pa di manera aki e por aserca tur su fansnan cu su 
musicanan consistiendo di ranchera. Su programa "Musica Mexicano" ta tur siman di dialuna te pa diabierna 
entre 6:30 p.m. y 8:30 p.m. Julienne Schwengle durante su programacion ta tratando di brinda su mihor 
coleccionnan di musica mexicano, tratando asina pa no desapunta ningun di su oyentenan. Kende enverdad e 
cantante cu su voz melodioso aki enverdadad ta? Revista Boulevard por a logra gana e confianza di Julienne 
Schwengle y kier reparti esaki cu tur su fiel lesadornan. 


Un hari chiquito a aparece riba e 
cara bunita di Julienne 
Schwengle, mientras cu e la 
bisa lo siguiente: "Ah, bo sa, 
mi ta kere cu mi a nace cu 
raiznan melodioso. Pero no 
por ta otro tampoco," Julienne 
Schwengle a bisa, "como cu ta 


pa e telefon di "1270" cu pa di tantisimo vez 
a resona. "Caramba," Julienne a bisa cu'n 
hari satisfecho, "ta parce cu awe nochi si, 
mi tin bastante sintonia mes." 
Julienne a duna un señal cu su man como 
despensa, y a pasa man pa un pen y 
papel. Un rato despues Julienne a 
cuminza nota algun nomber di su 
oyentenan cu tabata solicita pa un 
cancion. Na momento cu Julienne a 
bolbe pone e telefon riba haak, e la 
manda su cabeinan blond y bunita 
atras y a bisa cu'n tono suave lo 
siguiente:" Nos tin e tempo necesario 
atrobe pa sigui cu nos combersacion." 
































cuminza canta. Mi a cuminza 

resona mi voz riba coronan y 

tambe durante festivalnan esco- 
lar. Pa mi eseynan, te ainda ta 
formando un recuerdo grato den 
mi corazon. Pero ta despues e 
funcionamento mes como cantante 
a principia," Julienne Schwengle 

poniendo un accento den su voz a 

bisa. "Mi a haya mi mes ta 
enfrentando otro cantantenan como 
competencia den diferente 
festivalnan. E no tabata algo facil," 
Julienne sacudiendo su cabez a bisa, 

"como cu nan tur como cantante tabata 
lucha fuertemente pa logra conquista e 
premio como e maximo ganador. Mi ta 
calcula, cu bo por realiza kico 
exactamente esey tin di nificacion?" 

Julienne a bisa mientras cu den fundo un 

musica mexicano ta resonando cu un 
volume abou. "pero si ta asina, cu e 
aplausonan cu ta ser duna pa esnan cu ta 
presente па e show, na e momento ey ta 
enriqueze bo talento mas ainda." Julienne 
kier a sigui bisa algo, pero e la ser interumpi 


"Aunque cu mi ta goza di 
popularidad mas riba e tereno di 
musica ranchera, sinembargo mi a 
yega di participa tambe pa tumba, 
festival di balada y hasta mi a logra 
conquista e titulo di "Reina di 
Dande", Julienne a bisa cu'n voz 
orgulloso." Bo por kere mi, pero 
e anochi ey si, mi a sinti mi hopi 
orgulloso mes. Y mi ta tin e 
motibo pa esaki tambe, como 
cu Dande ta e unico cultura 
propio di Aruba, ademas e no 
ta consisti of ser canta den 
ningun otro nacion. Dande ta 

un cultura cu nos a hereda y ta 

pertenece na nos riqueza. Y 

no trata na bisa mi, cu esey no 


ta asina," Julienne sonriente a bisa. di radio, bo ta keda cu mas cu bo programa ta ser sintoniza. Y 


Julienne Schwengle ta un entusiasmo ainda, como ta exactamente e yamadanan aki 
artista cu semper ta hopi LL ta haci, cu bo por sinti bo mes den 


activo mes. E la yega di un bon humor. Bo 
actua na television, por sigui mi 
hotelnan, representa combersacion? Nan 
Aruba na Corsou, Bonaire ta e stimulantenan pa 
y hasta a logra conquista bo por canta 
e premio ganador den un progreso. Аі," 
festival di balada. Julienne a bisa, como 
Grabacionnan e la yega artista di musica 
di haci na cantidad. mexicano mi ta hopi 


"Bo por kere mi, pero na conoci mes den nos 
cas mi no tin lugar mas comunidad." Despues 


pa tanto trofeo y di e palabranan ey 


medalla cu mi a logra Julienne a mantene un 


conquista. Nan tur ta silencio y a dirigi su 
consisti pa mi, como miradanan pa medio di e 


algo valioso pa un glas di e studio di "Radio 
artista," Julienne 1270", den e otro studio, 
Schwengle a bisa cual ruman di e emisora 
mientras cu e telefon aki ta transmiti 
a bolbe resona y a completamente den ste- 
interumpi nos reo. Un di e locutornan 
combersacion. E cara tabata ser mirable den 
di Julienne a keda e combersacion cu un di e 
mesun contento па noticieranan di "1270". 
momento cu e la Julienne a pasa su mannan 
atende e telefon. entre e cantidad grandi di 


Despues cu Julienne C.D. nan y e casettenan cu 


a termina di atende e telefon, e la tabata su dilanti. Pa un rato e 
bisa cu'n hari chiquito lo siguiente: cu e oyentenan pa medio di nan la drecha e vest blanco cu e 


"Den un trabou como animadora yamada, ta duna bo di compronde, ta tin bisti y despues cu'n voz abou 

a expresa e siguiente: "Berdad mi 
tabata tin un bida di artista pa cual 
mi no por keha. Aunque con bon, 
mi a pasa como cantante, desues 
mi a bin realiza cu sinembargo mi 
tabata haci falta di algo." 


"Mi a cuminza sinti mi mes rondona 
pa un soledad completo. Mi ta tin 
e sentimento, cu ningun hende mes 
no kier mi, of tin e stimacion pa mi. 
Tabata parce, cu semper ta mi per- 
sona ta esun malo y cu ta ser obliga 
pa carga tur culpabilidad," Julienne 
a bisa cu'n voz serio. Pa un rato e 
la pasa su mannan den otro y a 
bisa: "Bo sa, a yega asina leu, cu 
mi a bira un sorto di juegete di 
Satanas. Mi a kere cu pildo, trip, 
bebida of droga ta e solucion. Pero 
esey no ta asina," Julienne a bisa 
mientras cu un seriedad a ocupa su 
cara limpi y bunita. "E tabata un 
puro engaño di diabel cu kier a 
finaliza mi bida. Como cu na e 
momentonan, e efectonan terible 
nan ey, despues a pertenece na 
pasado, mi a kere cu tur cos tabata 
tras di lomba. Pero e problemanan 
a bolbe aserca mi atrobe of hasta 
peor ainda," Julienne a bisa manera 
un persona cu ta en busca di un 
salida. Mi . . . Mi a bin realiza cu 
enverdad mi tabata ser rondona pa 

peligro. Despues mi a realiza un 
solo cos y esey ta, cu mi mester 
percura mas liher cu ta posible pa 
sali for di e scuridad di e poz 
hundo cu mi a cai aden, sin fondo. 
Sin salida y sin speranza. Pero di 
un hecho mi ta tin e seguridad, cu 
mester tin un solucion. Pero kico y 
con, mi no por a realiza esey. 
Anochi ora cu mi bai drumi, mi ta 
sclamando: "Señor por fabor tene 
misericordia cu mi, y brinda mi e 
yudanza cu mi mester. Ta asina 
ta," Julienne a bisa mientras cu pa 
un rato e la tene su rosea aden, 
"pasobra hopi vez mi a yega di lesa 
of tende di nos "Señor Hesus 
Cristo", pero tabata parce cu mi 
wowonan tabata sera pa esey. 
Tabata parce cu mi no kier a lanza 
oracionnan dirigi na nos "Hesus 
Cristo". Tabata mescos cu mi ta tin 
e miedo, pa bandona tur loque ta 
pertenece na mundo. "Pero," 
Julienne a sigui conta, "apesar di 
tur mi caprichonan, nos "Gran 
Señor” a percura, pa mi a ser aserca 
pa personanan apropiado di su 
Iglesia pa duna mi un man como 
yudanza." 


"Nan a siña mi conoce e "Señor" 
tan humilde y bondadoso. Y na e 
momento ey tambe, mi a mira un 

luz na horizonte. Mesora mi 
corazon a yena di gozo y un paz 
grandi a cubri mi corazon," 
Julienne a bisa balanzando su 
palabra." Bo por kere loque mi ta 
contando, poco-poco pero cu 
seguridad, "Hesus Cristo" a corregi 
mi bida. Portanan ta habri, loque 
cu semper mi a kere cu ta algo 
imposible, pa nos "Señor" e ta 
posible. Na e momento ey tambe 
mi bida a ser cubri spiritualmente 
cu armonia." Julienne su voz na e 
momento ey tabata resona tranquil 
y confiabel. "Aki, realidad ta, cu 
bo mester habri bo corazon y kere 
den "Su" Poder y biba segun "Su" 
palabranan, y tene semper fe den 
nos "Sefior". Nos mester keda 
recorda cu tur nos corazon, cu "E" 
la muri na cruz pa nos, cargando 
asina e peso di tur nos picarnan. 
Enverdad," Julienne habriendo su 
corazon a bisa, "pasobra "E" la 
haci esey pasobra "E" ta stima nos 
tur cu ta den e mundo aki. Pa nos 
"Señor", no ta existi un alma cubri 
cu maldad cu nos por conta cu 
"Su" yudanza. E lo haci milagronan 
pa un y tur mescos cu "E" la haci pa 
mi persona. Bo por sigui mi 
combersacion? Julienne dirigiendo 
su mes na mi a puntra. "Pasobra 
den biblia mes ta para; "Bati y lo 
















Mi habri, pidi y lo bo haya." 
"Tende, Julienne a bisa cun voz 
satisfecho, "nada, pero nada no ta 
imposibel pa Rey di E Reynan. Di 
awor padilanti lo mi confia mi 
"Sefior", cu e lo habri tur caminda 
pa mi, y cu "E" lo resolve y drecha 
mi bida completo." 


Sinembargo cu Julienne a acepta 
"Dios" den su bida, su corazon 
ainda no ta satisfecho. 

Julienne Schwengle: "E mundo a 
bira un revolucion di droga cubri 
cu maldad y crimen. Ta parce cu 
hopi hende no kier realiza, cu amor 
di "Dios" ta e realidad berdadero. 
Mi mes ainda sigur lo keda ser 
persigui pa diablo, como cu e no ta 
laga su clientenan bal asina facil, 
manera hopi hende talvez ta 
keriendo. Ademas mi tin hopi 
preocupacion pa mi yiunan, pa 
mayan ora cu nan bira grandi, pa 
nan no escohe e caminda di 
perdicion. Pero di tur manera, mi 
lo sigui batalla contra Satanas y mi 
lo usa e palabranan di "Biblia" 


como mi spada pa triunfa. Mi sa, 
cu mi no ta perfecto, mi a yega di 
comete hopi fallonan y errornan 
na otronan, pero mi ta arrepenti di 
corazon, pa nan por pordona mi, 
pasobra mi ta stima un y tur cu un 
gran sinceridad. Laga nos tur 
hunto, ban gradici y alaba nos 
"бейог, pasobra "E" ta un "Dios" 
bibo." Julienne a mantene un 
silencio corto y despues a bisa cu 
un sonrisa di speranza y bendiciona 
lo siguiente: "Mi ta pensando 
actualmente pa den futuro, mi lo 
bai usa mi talento artistico tambe 
pa nos "Sefior, p'asina mi por 
manda "Su" mensahenan, pa cada 
alma por capta esaki. Mi lo haci mi 
maximo posible, pa medio di mi 
canto pa habri corazon di un y tur, 
pa nan por haya e fortaleza pa 
desarolla nan mes spiritual-mente." 
Atras mi a laga Julienne Schwengle, 
animadora di "1270" y cantante di 
musica mexicano, cu a logra di 
convence mi, cu aceptando "Dios", 
lo nace un luz pa cubri nos bida cu 
gozo berdadero, confianza y paz. 

SOPHIE MARCEAU: 
"PERCURAPA BATALLA 
CONTRA CUALQUIER 
DRACULA” 


Sophie Marceau cu su imagen 
preciosa a logra habri e delaster 
caminda cu por tabata sera pa 
su persona. Sophie Marceau mes 
ta di opinion, cu bo no mester 
keda spera te na momento cu un 
teremoto ta den vecindario pa 
actua, pero cu bo tin cu prepara . 
bo mes delanta, pa spera ora 
cu'n momento asina mester 
presenta diripiente. Y cu si bo 
por logra esey, anto 
definitivamente bo ta laga bo 
pasado atras y bo por construi 
un futuro brillante. Y cu algo 
asina, den tereno profesional 
oportunidadnan nobo lo habri 
pa bo, den cual bo por desarolla 
botalento mucho mas ainda. "E 
ta algo hopi facil mes pa 
compronde," Sophiea bisa, "bo 
tin cu mira e mundo como bo 
propio oester, den cual bo per- 
sona lo fungi como e perla valioso. 
Pa e motibo ey, ta bon pa drenta 
den contactonan cu hendenan 
di diferente religion of rasanan, 
y bo lo realiza e ora ey, con e 
mundo por cambia su mes den 
un horizonte sumamente 
precioso. Si bo mester yega na 
encontra bo mes den un periodo 
cu sex no tin ningun nificacion 
pa bo, no haci di esey un 
preocupacion, pero trata na 
alcanza bo satisfacion den 
exitonan financiero. Trata pa bo 
ta igual cu'n harnas, pa bo por 
batalla contra cualquier dracula. 
E mas bunita pa un persona den 
e mundo aki ta, pa semper tene 
bo imagen den top, pa di e forma 
aki bo por keda carga cu massa 
di energia." 








Hallo, con ta bai cu boso nan tur? 
Mi lo cuminza cu mi show 
puntrando boso e siguiente: "Boso 
sa pakico tur ora mi tata ta bisti un 
rosa na su camisa? 

Correcto. Pasobra na momento cu 
bo'n por mira e color roos mas di e 
rosa, ya mi tata sa, cu a bira tempo 
pa su camisa ser laba. 


Ayera pa casualidad mi a ricibi un 
telegram for di Africa, cu mi ruman 
muher a haya un yiu. Pero como cu 
den e telegram no a ser menciona, cu 
ta un yiu homber mi ruman muher lo 
ahayaofun yiu muher, aworte ainda 
mi'n sa, cu mi a bira omo of tanta. 


Ami mi mes dia cu mi a nace, mi а 
bin asina inespera y liher na mundo, 
cu mi tata a dicidi di yama di 
"Sputnick". 


Antes mi tambe tabata casa, pero 
mi tata a conseha mi pa divorcia 
mas liher cu tabata posible. E señora 
di mi ey, tabata trata mi mescos cu 
ta algo sushi mi ta. Ki ora cu su 
amante mester presenta na cas, e ta 
core skop mi y bari mi cu'n basora 
bou di cama. 


Cu mi tata si, tur cos ta bayendo 
normal. Tur dia e ta drenta un bar 
pa bebe un glas di whisky pa 
celebra su divorcio. E la divorcia 
binticinco айа pasa. 

Como cu den e ultimo dianan, mi 
a haya cu mi tata a bira un poco 
flaco, mi a dicidi pa tur dia, traha 
tres weya di boonchi pa e come. 
Awor tin hopi hende sa puntra mi, 
cu mi tata no ta haya molester di 
come asina tanto boonchi. No, mi 
tata mes no ta haya ningun sorto di 
molester di esey, pero esnan cu ta 
para rond di su persona si. 


Ayera mi a haya duele di mi tata, 
ora cu e la bisa mi, cu e ta bai 
cumpra siete boton nobo pa e cose 
na su camisa. Pero mi mes ta haya, 
cu ta mas mihor e cumpra un 
camisa nobo y cose esey na e siete 
botonnan bieu. 


No cu mi tata ta un mal hende, pero 
si, e ta hopi pichiri mes. Poco dia 

ey mi a bai cu vacantie na Hulanda 
y placa a caba cu mi. Mesora mi a 
dicidi pa scirbi mi tata un carta, pa 
e manda placa pa mi, como cu ta 
riba caya mi mester drumi anochi. 
Ya tres dia despues mi a ricibi un 
telegram di mi tata, den cual e la 
duna mi su conseho, pa mi tene 
cuidou pa auto no dal mi, y cu ta 
mihor pa mas liher cu ta posible pa 
mi subi riba trotoir. 


Tambe mi a yega di bai Africa cu 
vacantie. Eynan si mi a pasa den 
algo inagradable mes. Mi tabata 
den un bosque, ora mi a haya e 
urgencia pa haci un necesidad. Na 
momento cu mi tabata para ta 
haciendo mi necesidad, ora cu 
diripiente mi a mira dos olifanti 
para di un distancia corto di mi, na 
momento cu un di e olifantinan a 
bisa e otro, ay ta pica, pero ta con 
e pober ey mester haci pa e por 
come cu e slurf chiquito ey! 


Cu e palabranan ey tambe di e 
olifanti, mi a dicidi pa bai Aruba 
mas pronto cu ta posible. Mi tata a 
keda contento cu mi a regresa 
atrobe, y e la dicidi pa sali keiro cu 
mi den caya. Mi no por a kere mi 
mes ora cu diripiente mi a mira e 
belleza "La Malandra" den caya. 
Mesora mi corazon a manera pega 
den un candela hopi grandi. Mi 
wowonan a bira mas grandi cu 








nunca. Nan a bira asina grandi, cu 
mi tata kier a presta nan for di mi, 
pa usanan como bola di billard. 


Ta manera "La Malandra" a mira 
mi, cu mesora e la pone su mes den 
posicion pa core. Y asina cu е la 
cuminza core, cu mi tambe a 
cuminza core. Mas duro cu e tabata 
coriendo, mas duro mi tambe 
tabata coriendo. Coriendo mi tabata 
puntrando den mi mes, cu si e 
biaha aki so mi lo por logra pa 
triunfa. Mi tabata morto cansa y 
casi for di rosea, ora cu un polis net 
na e momento ey a crusa nos 
dilanti, y a haci cu mi por a stop di 
core. Te ainda mi ta gradiciendo 
na e polis ey, pasobra tabata 
faltando masha poco mes pa "La 
Malandra" por a logra haya mi na 
caminda. 


Un tres dia despues di loque a 
tuma lugar, boso sa kende tabata 
para dilanti mi porta? Correcto. 
"La Malandra" . E la bin pa cobra 
e huur di su cas. Como cu mi no 
tabata tin placa pa paga e huur, e la 
pasa man cu'n basora, y а keda 
suta mi cu tur su forza riba mi 
cabez, te na momento cu mi a cai 
na rodilla. Mi mester a mara mi 
rodilla cu ijs pa tanto dolor cu mi a 
keda cu ne. Sinembargo, e dia ey, 
mi a keda contento cu ta basora mi 
tin na cas y no stofzuiger. 


Un dia despues, atrobe "La 
Malandra" a presenta na cas ра 
cobra huur. Pero e biaha ey si, ta 
ami ta esun cu a pone "La Malandra 
na rodilla, mientras cu e tabata 
grita cu tur su forza: "Sali foi bou 
di e cama ey cobarde! Sali foi bou 
di e cama ey cobarde! 


Riba un dia, mi no por a domina mi 
corazon mas, y mi a dicidi pa bai 
bishita "La Malandra". Na 
momento cu mi a drenta paden, su 
tata a bira mas furioso cu'n leon y 
cu un voz duro y odioso e la grita 


mi, pa mi sali mas liher cu ta posible 
for di su cas y pa mi percura pa 
nunca mas no pone un pia den su 
cas. Na momento cu mi tabata 
bandona e cas di "La Malandra", 
ainda su tata tabata grita mi, pa tene 
bon cuidou y no trata mes pa pone 
un pia den su cas. Mi a bai pa mi cas 
atrobe. Pa su mayan, mi a dicidi pa 
bolbe bai trata pa bishita "La 
Malandra" y a drenta den su cas. Y 
e biaha ey si su tata no por a saca mi 
for di su cas, como cu mi a drenta 
den su cas, canando riba mi man- 
nan. 


Por ultimo, e tata di "La Malandra" 
a pone mi па altura, cu su yiu 
muher, "La Malandra" ta un mucha 
muher hopi educativo, y cu e sa 
hopi idioma mes. E sa e idioma, 
frances, hulandes, spaño, ingles, 
aleman y mucho mas ainda. 
Despues e tata di "La Malandra 
kier a sa di mi, ta cuanto lenga mi 
sa. Mi a haya mi mes obliga pa 
bise, cu ta solamente un lenga mi 
sa, y esey ta chupa lenga. 


Despues cu mi a laga e tata di "La 
Malandra" sa, con educativo mi ta, 
e la rabia asina tanto, cu su cara a 
bira cora-cora. E la bira asina cora, 
cu facilmente, e por a ser usa como 
luz di trafico! 


Mesora despues ya mi tabata riba 
caya grawatando mi atras, pa € 
skop duro cu e tata di "La 
Malandra" a usa pa saca mi for di 
su cas. E mesun anochi ey, mi tata 
kende talvez a kere cu mi ta un 
persona bobo, a puntra mi, cu mi 
sa kico talvez ta sex, у ki ora ta е 
mihor ora pa haci sex? E tabata un 
pregunta asina facil, cu sin pensa 
dos vez, mi a laga sa, cu e mihor 
ora pa haci sex ta, ora cu tin tem- 
blor. 


Prome cu mi termina mi show, mi 
kier pone boso na altura, cu ta un 
poco mas despues, mi a bin realiza 
ta pakico mi tata a lanza mi un 
pregunta asina idiota di sex. E la 
laga mi sa, cu e tin un bista riba un 
dama joven y hopi sexy mes, y 
como cu e ta un homber di edad, e 
kier mi conseho, pa si e mester bai 
cama cu e muher ey, ta con e por 
haya sa, ta ki ora den un momento 
asina amoroso, e por ripara cu e ta 
birando malo. Mi a sacudi cu mi 
cabez hariendo y a bise, cu si na 
momento yega e ora necesario, 
anto e kier trata na gara e pechonan 
di e dama sexy, y si su mannan no 
logra te eynan, anto esey ta un 
ataka di corazon. Pero cu si su dos 
mannan logra pa gara e pechonan 
di e dama ey, anto esey ta nifica, 
orgasme! 

ARIES 
21 Maart - 19 April 


Bo corazon lo funciona di contento e luna 
aki. Ta parce cu for di nos planeta 
completo, sonrisanan lo ser dirigi den 
direccion di bo persona. Un persona cu 
antes a nenga di cumpli cu su promesa 
haci na bo, lo regresa atrobe, pero e biaha 
aki si, e no lo tuma despedida di bo y laga 
bo atras den penanan doloroso. No laga 
redonan haci riba bo persona, domina bo 
caracter, bo corazon lo brilla di paden. 
Trata na ser bo mes, y devolve e cariño cu 
bo partner lo brinda bo, p'asina bo haya 
bo mes den un esfera romantico. 

(19-24-54-56) 


TAURO 
20 April 


Tin sorpresanan na cantidad y 
inmaginable ta rondona bo. Trata si pa 
tene bo disciplina na halto. Bo ta encontra 
bo mes cu plannan, pa pronto cruza lamar 
den compania di bo partner nobo. No 
preocupa mucho loque otro hendenan ta 
pensando di bo. E candela romantico por 
plama su vlamnan di un manera increible, 
cual por causa cu bo imaginacion tan 
precioso por hasta ser dañisimo pa bo 
plannan. Trata na come mas saludable, 
pa e condicion di bo curpa no ser 


" de 


Aleha bo mes for di tur problema. Trata na 
cuminza cu un bida limpi y tranquil. No 
permiti mucho luho, pa financielmente 
bo'n dal pasonan atras. E mensahe di e 
streanan ta completamente na bo fabor. 
Bo ta bai encontra bo mes cu varios 
anochinan romantico, den cual bo part- 
ner lo demostra su amor pa bo, cu lo 
destroza cualquier duda cu bo por tin di 
su persona. E lo bai adora bo mas cu 
nunca. (12-38-50-80) 


CANCER “O 


21 Juni - 22 Juli 

Na esnan cu ta pertenece na e signo 
cancer, e luna aki lo contene algun dia, na 
unda e cariño cu bo ta costumbra di bo 
partner no ta bai luci tan bunita. Ser 
sincero cu bo mes, cu no ta tur dia, e solo 
ta ser permiti pa e nubianan, pa e por luci 
manera debe ser. Sinembargo bo ta bai 
tin tanto dianan como anochinan, cu bo 
por divirti bo mes. Den un di bo dianan 
agradable entre bo amistadnan, bo part- 
ner lo presenta inespera y e lo inspira su 


amor atrobe pa bo. 


(11-30-6 1-66- "e 

LEO 

23 Juli - 22 ус „К 

Esaki atrobe ta un luna cu bo amistadnan 
lo bai hunga un parti principal den bo 
bida. Bo lo descubri un di e partinan bon 
di un persona, cu no ta biba mucho leu di 

21 Mei - 20 Juni 

IY Bo lo ricibi un carta, cu lo deposita bo 





bo vecindaro. Como cu actualmente bo 
ta yena cu energia, bo no ta bai encontra 
bo mes den algo serio. Pero si, e tentacion 
ta grandi, pa tuma un responsabilidad, 
cual en sinceridad no ta algo capacita pa 
bo. Bo amistadnan mes lo duna bo nan 
conseho apropiado, pa no trata na alcanza 
pa locual ta imposible pa bo. Bo partner 
lo trata pa demostra bo e ley berdadero di 
un salud perfecto. Trata na recompensa 
bo amistadnan aunque cu un cariño 
chiquito, pa nan conseho valioso duna 
na bo. (00-38-70-95) 


dildo 


Bo ta haya pa tende, cu ta un mentira 
completo cu bo partner enverdad ta adora 
bo, manera bo ta hibando di pensamento. 
Trata pa no cai den e trampa falso aki, 
p'asina evita un desgusto entre abo y bo 
partner. Un trampa asina solamente por 
trece un tristeza den bo bida. Y bo no 
merece lagrima y soledad, pero solamente 
e stimacion di bo partner cu a gana e 
confianza di bo corazon. (05-44-52-98) 


LIBRA 
23 September - 22 October 





corazon den recuerdonan maravilloso. 
Trata pa e recuerdo di e carta ey, mantene 
bo corazon den claridad. Un muher 
consistiendo di cabeynan preto y largo, 
ta tratando pa logra haya bo den un 
sombra scur. Pero bo ta fuertemente para 
den bo posesion, como cu bo ta logra di 
combina bo trabou cu placer. No ser 
desapunta si un di bo projectonan no 
logra e exito cu bo a spera. Bo famianan 
pa bo ta hunga un parti principal den bo 
bida e luna aki. (09-43-66-72) 


SCORPIO 
23 October - 21 November 


Bo ta ricibiendo un admiracion cubri cu 

cariño pa e manera cu bo ta expresa bo 
mes. Bo mester ta orgulloso pa esey, 
como cu no ta tur hende ta pertenece di 
un caracter asina domina pa telentonan 
valioso. Sinembargo, bo ta bai encontra 
bo mes den un descucion cu bo partner, 
cual lo toca bo e suerte di no ta bai 
converti su mes den algo serio. 


(07-28-67) 
WS o dr 


SAGITARIO 
22 November - 22 December 





dm. 
E exito di bo trabou tin su garantia pa e 
manera sincero y fiel cu bo ta 
comportando bo mes. Bo ilusion pronto 
lo mira un luz na horizonte. Pero si, bo ta 
bai encontra bo mes den un descusion 
grandi cu bo partner, pa e manera inhusto 
cu bo ta tratando su pesona. Pero corda, 
cu tur problema pa serio cu e por ta, por 
ser resolve si boso yega na un bon 
comprondemento cu otro. Trata na haci 
bon uso di e conseho aki mas liher cu ta 
posible. No lubida, cu felicidad ta e cielo 
di bo alma. (15-73-74-93) 


CAPRICORNIO 
22 December - 19 Januari 





Bo lo encontra bo mes den un esfera 
romantico, cu e partner nobo cu a drenta 
den bo bida. Trata si di tur manera, pa 
dedica atencion tambe na esnan mas 
yega na bo. E exito di e esfera cu bo 
partner lo sigui continua igual cu'n novela, 
cu lo haci bo corazon luci cu'n splendor 
di carino. (14-23-67-8 1-98-07) 


ACUARIO хе) 


20 Januari - 18 Februari 

Como cu e streanan ta na bo fabor, bo ta 
confronta bo mes den un persona cu 
puro suerte den tur sentido. Loke ta 
sperando riba bo e luna aki, lo satisface 
bo riba tur tereno. E amor di bo partner pa 
bo, ta parce mas grandi cu nunca. 
Sinembargo trata na yuda esnan den 
necesidad cuta conta cu bo ayudo. Tambe 
cu bo salud bo no ta bai tin nada di keha. 
Pero si, algun promesa cu bo a haci na 
otro, bo mester trata na cumpli cu esey. 
Haci uso di e oportunidad grandioso aki, 
pa goza cuanto cu por di bo bida, cariño 
y di e amor cu ta ser brinda na bo. 


(02-25-37-68) 


PISCES 

19 Februari - 20 Maart 

Un carta lo yega den bo poder, cu algun 
amistad di bo, lo bin di vacacion for e pais 
na unda nan ta bibando. Percura pa 
financielmente, pa ora ta di e leu ey, pa bo 
por brinda nan un bon vacacion. Boso lo 
tin hopi recuerdonan di antes mes pa 
reviva cu tur sorto di deseo, pa e dianan 
ey di antes lo por bolbe atrobe. Tanto abo 
y bo partner lo drenta un combersacion 
serio cu otro, pa trata logra cumpli cu nan 
invitacion. Riba tereno di amor no tin 
ningun novedad pa bo persona. 

(22-3 1-80-9 1-93) 














E INDIANNAN DEN GUER 
DURANTE SIGLO 16, NA UNDA E LAM 








RA CONTRA E SPANONAN 


AR ANTES TABATA 


JEGA, ХА UNDA AWE TA SITUA "SHELL" SERO BLANCO 


E brisa di e lamar tabata formando su frescura, 
tabata disfruta nan mes bou di e sombranan fresco, 
cu e hefe di e indiannan, Shipao tambe tabata divirt 
wowonan preto bou di su wenkbrauwnan y su cara tabata tin algo bruto cu su 
entre su tribo, pa un homber cariñoso y con semp 
dirigi su tribo, di un mihor forma cu tabata posible. 


e cara di Shipao a cambia pa un seriedad. 





Autor: MARIOKOOLMAN 
Compila pa: Theolindo Lopez 


E hefe di e indiannan, Shipao, a 
duna e señal na su tribo, cu nan 
mester cuminza mas liher cu tabata 
posible pa prepara nan mes. Tabata 
tin un peligro cu tabata asercando 

nan tribo, у cu lo bai bin un 
dramamento di sanger. For di leu 
Shipao y su indiannan por a mira, 
con un barco tabata navegando 
den nan direccion. Algun di e 
indiannan a cuminza bati riba algun 
palo hol, pa manda nan mensahe 
na e otro indiannan, cu ainda tabata 
den e mondinan. Despues di esey 
e indiannan a cuminza pinta nan 
cara cu klei mengua cu diferente 
sorto di foyonan y flornan. E lamar 
durante e siglo ey tabata yega ta na 
unda cu e Shell di Sero Blanco 
actualmente ta situa. 

Cu caranan serio y cu rimpelnan 
profundo riba nan frenta, nan а 
cuminza trata pa haya tur nan 
cabritonan den nan cura, traha cu 


er di un manera balente, e 


na momento cu e indiannan consistiendo di e tribo di Shipao 
cu tabata ser forma pa diferente palonan di kwihi. Aunque 
i su mes pa e chistenan cu tabata ser conta, sinembargo su 
persona, aunque cu e tabata conoci 
tabata tin e experencianan con pa 
Durante e harimentonan cu tabata tumando lugar, diripiente 


piedranan riba otro den forma di 
un transhi. 

"Compafieronan di mi tribo," 
Shipao a tuma palabra, "nos no ta 
bai tin mucho tempo pa perde, nos 
{а ser aserca pa peligro. Nos mester 
bai cumpli atrobe pa di tanto vez, 
cu nos deber como indiannan 
balente, pa nos no ser derota. Kico 
ta sperando riba nos, esey ainda 
por lo pronto lo keda un pregunta. 
No lubida, cu no ta pa promer vez, 
cu nos lo bai ser trata manera 
animalnan of cu hopi di nos atrobe 
lo ser mata. Talvez mayan, hopi di 
nos no ta ariba e baranca aki mas, 
pero esey no tin e nificacion, cu 
nos mester bira intranquil. Nos lo 
lucha y batalla pa nos naturaleza, 





E lamar hopi siglo atras tabata yega te unda cu e pomp di gasoline 'SHELL" awor na 
Sero Blanco ta situa. 


baranca y pa nos libertad como 
indiannan cu no mester conoce e 
palabra derota. E muhernan y e 
muchanan ta ser consehable pa nan 
keda den nan hut, y laga e batalla 
completamente pa nos como 
indiannan homber!" Despues di e 
palabranan ey, e hefe Shipao a 
duna e señal cu su man, pa e 
indiannan bai prepara nan mes pa 
e guerra cu tabata asercando. 
Shipao a tuma despedida di 
Karoepa  kende  tabata su 
compañera di bida, cu kende e tin 
un yiu homber y un yiu muher ya 
grandi caba. Despues cu tur e 
indiannan homber а tuma 
despedida di nan compañera di 
bida, un y tur tabata deseando otro 
tur clase di suerte. E indiannan 
masculino no a perde mucho di 
nan tempo valioso, y nan tur casi a 
subi den e palonan di kwihi, cu 
nan flechanan prepara pa mata e 
homber blanconan, cu tabata den 





nan barco riba lamar. Varios guerra 
caba, nan a yega di gana for di e 
palonan di kwihi cu nan flechanan 
bon prepara. 


For di leu, nan por a mira e bandera 
di e barco, cu e tabata pertenece na 
e spañonan. Pero e dia a sigui 
crece y e anochi a habri su cortina 
riba e baranca Aruba. Pero nada 
no a tuma lugar. E tabata un anochi 
scur, y Shipao tabata desea cu 
aunque tabata e streanan for di 
cielo, por a manda un poco mas 
claridad. Shipao durante e anochi 
ey tabata haya falta di e candela, 
na unda nan tribo tabata sinta pa 
cambia experencia cu otro. E tabata 
sinti con ora pa ora e tabata birando 
mas agresivo. Su wowonan cubri 
cu sorto di panico for di e palo di 
kwihi, tabata tratando pa capta tur 
loque tabata pasando. Ta ki dia 
enverdad, nan como indian lo ser 
laga den un paz completo? Shipao 


na e momento ey no por a logra 
kita su pensamento di Karoepa, su 
compañera di bida, un muher 
indian bunita, cu stimacion grandi 
pa su dos yiunan. E tabata 
pertenece di e deseo na e momento 
ey, pa hunto nan por tabata den 
compania di otro. E tabata un 
muher indian, cu tabata pertenece 
di tur e temperamento necesario, 
pa por a cubri su bida den e forma 
cu un indian mester. 


Na momento cu Shipao por a tende 
un cantamento di un gay sigui pa 
mas, e por a compronde cu un dia 
nobo tabata habriendo. E tabata tin 
e sentimento, cu esnan riba e barco 
mester tabata haci un sorto di bofon 
di nan tribo; pero cu e peligro 
tabata keda existi. Shipao por a 
sinti con su sanger tabata herbiendo 
den su cabez. 

Na momento cu e solo a cuminza 
manda un poco di su claridad, 
Shipao pa medio di un fluitmento, 
a duna e señal na su indiannan, cu 
nan tin e libertad pa por baha for di 
e palonan. 

Pa un rato nan a discuti cu otro, 
kico por tabata e motibo cu e 
spañonan no a trata pa atacanan. 
Despues di esey un y tur a bai pa 
nan hutnan atrobe. No a dura 
mucho, cu Shipao a resona un 
grito di indian como aviso di 
urgencia. Den un forma hopi liher, 
tur e indiannan tanto homber y 
muher cubri cu panico, a uni hunto 
bou di e palonan di kwihi. 
Despues cu Shipao a grawata riba 
su cabez cu'n voz skerpi y odioso 
a bisa e siguiente den direccion di 


"NOS MAINTA" 


7:30 - 9:00 


cu 
JUAN CARLOS 

Entierro segura ariba un base index 


E pakete lo bay contene: 
* Agencia Funeral 


* Transporte di e defunto pa e cas mortuorio of hospitaal 
* Gastonan di vrieskamer te na un maximo di f. 270,-- 

* Drechamento di defunto 
* Anuncio den corant te na un maximo di f. 80,-- 


* Anuncio na radio y T.V. 


* Caha di morto na un model acostumbra serca Onderlinge Hulp 


* Materiaalnan di rouw 
* Misa o casa mortuorio 
* Auto di morto pa santana 


* Kelder te na un maximo di f 700,-- 


* Metsla : 


* Fotoreportage te na un maximo di f. 150,-- 
* Agradecimento den corant despues di entierro. 


Guyabastraat 12, Tel.: 824427/Fax: 827011 


e indiannan. 

"Mi ta den un ansha mortal," Shipao 
a bisa cu'n voz temblando. "Mi a 
encontra mi compañera di bida 
mara cu'n paña den su boca y 
tambe su dos mannan y su pianan 
tabata mara na otro. Despues cu 
mi a los Karoepa, e la conta mi, cu 
dos homber blanco inespera a 
drenta den e cuarto, y cu nan a bal 
cu mi yiu homber y tambe mi y1u 
muher. Mi kier haci e peticion na 
boso, pa mas pronto cu ta posible, 





pa nos tur hunto, sali en busca di 
mi dos yiunan." 

Tan pronto cu e hefe di e indiannan, 
Shipao, a termina di loque e tabata 
tin na su corazon, e indiannan 
mesora a sali bou di gritonan di 
protesta pa diferente lugar pa busca 
e yiunan di Shipao. 


Un di e indiannan cu tabata su so, 
diripiente a stop di dal su pasonan, 
ora cu di un distancia no mucho 
leu, e por a tende un kehamento di 


EL.: 858448 - 856423 

un muher indian. Despues mas 
liher cu e tabata por e la bai den 
direccion di unda e kehamento 
tabata ser produci. 

Na momento cu e joven indian а 
yega eynan, e no por a kere loque 
cu e tabata mirando. Ni den su mal 
sofionan, nunca no a yega di 
aparece un imagen asina penoso. 
Abou den e yervanan, e yiu muher 
di Shipao tabata mara cu su man- 
nan y pianan, den su boca e tabata 
tin un prop di paña, pa e por a evita 
cualquier gritamento. Y eynan mes 
serca, e por a mira e yiu homber di 
Shipao mara na un palo seco, y 
tambe cu un prop di paíia den su 
boca. Mas liher cu e tabata por, e la 
core bai duna su ayudo, mientra cu 
e la resona un grito di indian como 
aviso. A resulta cu un spaño a 
comete abuso sexual cu e yiu 
muher di Shipao, mientras cu e 
ruman homber di e mucha muher 
indian, a ser obliga pa mira, con e 
spaño tabata disfruta di e curpa di 
su ruman muher. Den e tribo e dia 
ey tabata tin un solo comentario, 
cu e proximo vez, nan lo bai usa un 
otro technico, pa caba cu nan 
enemigonan pa eternidad. Varios 
di e muher indiannan tabata yora 
di verguenza, pa e escandalo cu a 
ser comete na yiu muher di Shipao. 
Y no tabata existi e momento еу 
ningun yerva, cu por a funciona 
como calmante ра рог а 
suavizanan. Tabata parce cu е 
bandidonan blanco tabata hambra 


. tambe, como cu nan a bai cu hasta 


algun carni di cabrito, cu a ser 
getosti riba piedranan. 

Shipao a tuma palabra bisando e 
siguiente na su tribo: "Atrobe nos 
a ser roba di nos libertad. Pero 
bosonan por kere mi palabra como 
boso hefe, cu e libertad lo regresa 
serca nos liher atrobe. Nos lo venga 
pa e cruelidad cu nan a causa nos. 
Pa nan e palabra pordon no ta 
existi! Nan mester a yega di bishita 
nos tribo caba den pasado, pa por 
tabata tin e experencia di nos 


techniconan. Ta tristo pa bisa esaki, 
pero inocentemente nos a comete 
un bobedad!" 


E solo tabata bahando den 
horizonte. E indiannan na e 
momento ey tabata baliando rond 
di un candela, riba cual algun carni 
di cabrito tabata tostando. E holor 
di e carni di cabrito cu tabata ser 
gerooster, tabata ser carga pa e 
biento te leu riba e lamar blau. 
Despues ora cu e solo tabata casi 
bahando y tabata duna su ultimo 
claridad como despedida, e 
indiannan bou di gritamento y 
bailando a aleha nan mes for di 
nan lugar costumbra. E indiannan 
a cuminza cu funcionamento di 
nan plan recientemente naci. Nan 
no kier a keda cu e verguenza cu 
nan a haya nan mes confronta. Na 
momento cu ya e solo a bai sosega 
den horizonte, a cuminza reina un 
scuridad casi completo. Mas 
despues cu e indiannan a yega leu 
den e mondinan di Aruba, Shipao 
a tuma palabra y a bisa e indiannan 
di su tribo lo siguiente: "Enverdad, 
actualmente nos ta ser compaña pa 
un cansancio terible, laga nos tur 
percura pa nos por drumi mas mihor 
cu ta posible, pa mayan nos curpa 
ta bon sosega. Ora cu e dia nobo 
habri y duna nos su saludo cu su 
rayonan bunita, nos mester ta 
completamente descanza, pa e 
guerra contra e spafionan. Nos lo 
bai percura pa e hendenan blanco, 
sifía pa respeta e ley di nos 
indiannan." E indiannan tabata 
lanta un tras di otro, na momento 
cu e gaynan di mondi a anuncia cu 
tabata marduga, y cu pronto e 
cortina lo habri pa e solo por brilla 
ariba Aruba. Un pa un, e indianan 
tabata despierta y a cuminza 
combersa y discuti cu otro, di e 
forma con nan lo bai tuma 
venganza riba e spañonan. Nan lo 
bai batalla di wowo pa wowo, di 
diente pa diente y di sanger pa 
sanger. Na momento cu e solo 

tabata bastante halto, e indiannan a 
dicidi pa bai atrobe na unda nan 
tabata bibando. Riba nan cara 
solamente tabata por a ser mira e 
seriedad y e odio cu tabata 
осирапап. 


Na momento cu nan а yega serca 
di nan lugar, nan por a mira un 
cantidad di spafionan di diferente 
distancia di otro, benta abou den 
yerva, tambe nan por a tende con 
algun di nan tabata grita di dolor. 
Bou di gritonan di indian, nan a 
duna otro di compronde cu nan 
planificacion a logra triunfa 
grandiosamente. Bou di gritamento 
di victoria, nan a aserca e spañonan 
tira den e yervanan. Algun di nan 
ya tabata den nan ultimo rosea. 
Varios di e spañonan cu no a ricibi 
ningun sorto di daño, por a logra di 
landa pa nan barco. Pero hopi di 
nan a fracasa den nan huymento. 
Nan a ser bora cu flecha y lanza. 
Un atmosfera cruel a cuminza reina 
riba e tereno di batalla. E furiosidad 
di e indiannan no tabata conoce 
frontera. Nan a cuminza staca esnan 


Cu orguyo i honor 
ta presenta 
e cantante 
LA REINA 
DE LAS CANCIONES 
MEXICANA 

cu su 

Tel.: 847752 





kehando den e yervanan cu lanza 
y otro a ser bora cu flechanan. E 
holornan di e sangernan tabata 
formando un holor inagradable pa 
e indiannan. 


E ley di e indiannan a ser cumpli. 
"Ban mira," Shipao a grita cu'n voz 
odioso, "ser fuerte! E blanconan 
ey no tin ningun balor, ni pa tiranan 
den laman. Nan tur ta imbecilnan 
idiota!" 

Diripiente e voz di Shipao a ser 
interumpi, na momento cu un di e 
indiannan a grita, cu e la mira e 
homber blanco cu a comete abuso 
sexual cu yiu muher di Shipao, 
tabata huyendo. Shipao a comanda, 
pa trata di gara e homber ey, como 
cu e merece su castigo. Na e mesun 
momento ey tambe, Shipao por a 
mira un otro di e hombernan 
blanco cu tabata coriendo pa su 
bida. Pero riba comando di Shipao, 
e tambe a ser gara. 


Un poco despues, nan tur dos a ser 


lastra pa e indiannan, den direccion 
di un palo di kwihi seco. Un poco 

despues ya nan tabata mara na е 
palo di kwihi seco. E muher 
indiannan a haya e ordo di Shipao, 
pa suta e homber blanco abusador 
cu takinan seco, mientras cu e otro 
spaño a ser obliga, pa keda mira 
con e abusador tabata ser tortura. E 
spaño cu tabata ser suta tabata 
lanza gritonan di dolor. 

"Ban mira," Shipao tabata grita, 
"percura pae heridanan ser bon habri, 
pa nan por ser cayenta pa e solo. 
Esey ta bon pa nan deseo sexual. 
Ademas esey lo laga su sanger 
circula mas cayente ainda, p'asina 
e por goza mas mihor ainda di un 
curpa di hende muher!" 

Despues cu Shipao a haya cu e 
homber ya a haya bastante sota, e la 
duna su permiso pa no lage na bida. 
Un poco despues Shipao a duna 
ordo pa kap su cabez afor. 

Nan a lora e homber sin bida, den 
varios cueronan di cabrito cu su 
cabez den su braza, y a laga e otro 
spafio mara na e palo. Durante 


E PROME F.M. 
NA ARUBA 


Y 


ANTILLAS HULANDES 


anochi, Shipao a laganan los e 
spafio for di e palo, kende tabata 
totalmente cansa y for di rosea. E 
mesun anochi ey, varios indian 
den oranan laat, a landa di un 
forma inteligencia pa nan no ser 
descrubri, cu e dos hombernan 
direccion pa e barco spaíio. Ora cu 
e indiannan a alcanza e barco, nan 
a pone e homber spaño bibo kende 
tabata bon mara y cu райа den su 
boca, y e otro homber cu su cabez 
teni bou di su braza riba bordo di e 
barco. 

E anochi ey, e indiannan tabata di 
fiesta y nan tur hunto, cu menos di 
un par, como cu nan no a logra 
sobrevivier di e batalla, pa nan por 
a celebra nan victoria. 

A pasa dianan, simannan, lunanan 
y algun añanan, na momento cu 
Shipao a bira malo, y por ultimo e 
la sera su wowonan pa no habrinan 
hamas. E hefe di e indiannan a ser 
dera den un urna hunto cu su 
cuchui, cual tabata su obheto 

Escriban a: 

LUZ DE LA VERDAD 
APARTADO 66286 
LA PLAYA, 
MEDELLIN COLOMBIA 


Te encuentras desorientada? 
confundida, y deseas ayuda? 
escríbanos, cuente su problema. 
A vuelta de correo, recibira 
un buen consejo, y adjunto a el 
le obsequíamos un artículo del 
DIVINO NIÑO con su oracíon. 
Caballero, usted tambien, haga lo 
mismo, colóque, iniciales y su 
direccion, y séan muy sinceros. 
Es un favor, que hacemos gratis. 
somos devotos, de este Niño que 
hace maravillósos milagros. 

El amigo que núnca falla. 
Muestrame a la gente, y te 
mostrare ante mi padre. 








preferi. Despues cu Shipao a haya 
su ultimo lugar di sosiego, € 
indiannan bou di e palonan di 
kwihi, a recorda e guerra contra e 
spañonan, cual a ser bon dirigi pa 
Shipao. Tambe nan tabata conta 
cu tur nan atencion, con Shipao a 
logra haya e idea pa triunfa for di 
e spañonan. Tur esey a cuminza na 
momento cu nan a logra haya nan 
cachonan morto y otro sacando 
scuma for di nan boca. Nan a ser 
venena cu carninan daña cu veneno 
hunta riba nan. Y na momento cu 
e spañonan, prome cu nan a bai cu 
Shipao su yiu muher y yiu homber, 
nan a dicidi ainda pa come for di e 
restantenan di e cumindanan, 
consistiendo di carni di cabrito pa 
saborea nan barica. E carninan 
dafía y cu veneno riba nan, cu e 
spañonan a tira pa e cachonan, tur 
eseynan a duna Shipao di 
compronde, cu e spafionan tabata 
buscando algo di horta pa nan por 
come. Pero e spañonan no por a 
sospecha, cu e carninan cu e 
indiannan a laga atras, tabata 
carninan venena. Tur e restante di 
e carninan gerooster, a ser hunta 
cu yerva stinki biña. Un veneno 
sumamente venenoso cu a logra 
su efecto. E lugar na unda e guerra 
a tuma lugar ey a haya e nomber di 
Shipao cu tur honor. 


Nos bieunan tocante e lugar na unda e 
indiannan a logra triunfa diespañonan 
a conta, cu lamentablemente e no a 
keda cu e nomber ey. E spañonan 
despues a yama e costa ey, Playa, cual 
seguramente lo tabata tin algo di haci 
cu e strand di e laman. 





Hunto nan dos despues den e 
apartamento di Sally tabata 
saboreando nan garganta cu 
cerveznan bon frieu, y tambe for 
di algun di e snacksnan cu a ser 
sirbi pa Sally. Riba nan cara tabata 
lesable e alegria cu tabata cubri 
nan dos. Te cu na cierto momento, 
cu Sally a bisa e siguiente na su 
amigo nobo. "Tende, awor si, mi ta 
keriendo cu nos fiesta a yega na su 
final. Mi no tin mas cervez den 
cas." 

Donait a keda mira pa un momento 
riba e botternan di cervez bashi y 





despues a bisa: "Pero mi amor, 
esey no ta forma ningun problema, 
si e cerveznan a caba. Cervez ta 
algo cu solamente ta un parti di 
publicidad pa un festividad, y pa 
nada otro mas!" 

Na e momento ey un mirada frieu 
a aparece den e wowonan di Donait. 
Sally por a ripara cu e miradanan 
di Donait tabata dirigi riba su per- 
sona. Tabata mescos cu e 
miradanan ey, a bora un buraco na 
un banda di su cara. Despues Sally 
a lanta for di su stoel y a pidi su 
despensacion na Donait, pa e por 


E banda musical con- 
sistiendo di cinco musico 
tabata den nan pleno 
actuacion, resonando na e 
momento ey un di e 
cancionnan cu tabata 
gozando di un inmenso 
popularidad na Toronto, 
Canada. E luznan con- 
sistiendo di diferente color 
tabata dunando e toque 
necesario cu un nightclub 
mester. E nightclub no 
tabata consisti di bastante 
bishitante e anochi ey. 
Tabata riba un diamars 
anochi, y hopi di e clientenan 
a prefera di keda nan cas, pa 
relaha di e siman cansancio 
cu tabata tras di lomba. Un 
pareha cu tambe tabata 
disfrutando di e melodianan 
di e banda musical riba e 
pista di baile tabata e pareha 
| joven, Sally Fahy di 22 aiia y 
su amigo nobo cu e la 
encontra e anochi ey den e 
nightclub, Donait Kunts di 
24 aiia di edad. E marduga 
ya a tuma su espacio, na 
momento cu Sally y Donait 
brasa di un forma romantico 
cu otro, a bandona e night- 
club. Sally tabata sinti su 
mes orgulloso y sumamente 
feliz cu e joven, cual e anochi 
ey a logra roba su corazon. 


bai tuma un Байо fresco. Un poco 
despues diferente straalnan di e 
douche tabata cayendo riba e curpa 
di Sally menqua cu habon y 
shampo. E la tuma tur su tempo pa 
su cabeinan por ser bon laba y 
spula. Su cabeinan blond manera 
olanan suave a keda rond di su 
garganta y riba su schoudernan. 


Despues cu Sally a termina, e la 
sali for di e Байо y e la bai direccion 
pa un kashi di paña, pa trata na 
escohe un japon di mas sexy cu e 
por ta tin pa e bisti e anochi ey. 

"RADIO 
CARUSO BOOI FM" 


E emisora cu ta consisti di e mihor 
programacionnan di Radio; tanto ariba 


tereno musical y otro programanan pa 
bo keda bon informa 

Tabata tin varios di nan cu tabata 
apropiado pa e anochi ey, cu e 
tabata considera como algo spe- 
cial. E kier pa e por tabata bisti di 
un manera cu su curpa por luci 
mas perfecto cu tabata posible. Su 
deseo ta, pa e por logra hala e 
atencion necesario di su amigo 
nobo, Donait. Mihor bisa, un japon 
cu hasta por logra produci 
palabranan directo den direccion 
di e corazon di Donait. Sally su 
deseo ta, pa e por brinda tur e calor 
necesario di su curpa, na e joven 
cu e tabata tin di bishita den su 
apartamento. Di ningun manera, 
Sally, no kier ser considera como 

un mucha muher fracasa dilanti di 
Donait. E kier pa su plan durante e 
marduga ey resulta den un exito 
completo. Pa un rato Sally a caricia 
un di su pechonan y a bisa den su 
mes e siguiente: "Awe marduga, 
mi lo percura pa bo por logra di ser 
caricia di un manera especial, cu 
tur clase di experencia cu por existi. 
Y bo por kere cu mi lo percura pa 
esey tuma lugar, cu hasta mi lo 
yora di pasion y clemencia. Mi lo 
percura pa te den fondo mi por 
diverti mi mes, te na momento cu 
mi tin cu sclama pa piedad." Prome 
cu Sally a sali for di su camber pa 
e bai serca su amigo nobo, e la tira 


RUMSHOP 


Sta Cruz 14B - Tel: 828118 


Nos tin 
tambe 
cervez 
na caha 





un ultimo mirada den e spiel. E la 
sinti su mes orgulloso pa su 
pechonan bon yena y forma cu 
tabata luci nan mes bou di su japon 
fini y sexy 


Donait no por a domina su 
tentacion, na momento cu e por a 
admira, con bunita e curpa di Sally 
tabata luci den e japon sexy cu e 
tabata tin bisti na su curpa. "Sally," 
Donait a bisa, "manera mi por mira 
bo ey, mi corazon tin un solo 
palabra pa bo, y esey ta, cu bo no 
ta un mucha muher cu ta pertenece 
den e mundo aki, pero bo lugar 
adecuado ta pertenece den 
universo. Bo por kere loque mi ta 
expresando na bo, pero bo ta luci 
mes bunita cu cualquier di e 
streanan cu ta brillando na cielo." . 
Na e momento ey tambe, Donait, a 
lanta for di su stoel y kier a tuma 
despedida di Sally. Pero Donait no 
a yega di e leu ey, pa tuma 
despedida di e mucha muher cu a 
pone su curpa completo den can- 
dela. 

"Un momento Donait," Sally cu'n 
VOZ sexy a bisa, "bo no mester trata 
mes pa tuma despedida. E 
palabranan cu bo a murmura den 
mi horea riba e pista di baile, tabata 
asina romantico, cu bo a laga mi 
realiza, cu ainda mi no ta den e 
mundo di soledad, pero cu ainda ta 
existi un joven, cu a regala e calor 
necesario cu tanto mi tin su 
necesidad, pa mi alma por tin un 
compaíiero, pa un dia mi por ta uni 
cu bo alma pa eternidad." 

Na e momento ey, cu e palabranan 
di Sally a resona asina romantica, 
Donait mester a trata pa lucha 
contra su propio persona, pa su 
alma y corazon por keda calma y 
tranquil, pa e tentacion cu e la 
encontra su mes aden. 


Despues cu permiso di Sally, 
Donait por a haci uso di e baño pa 
fresca su mes cu habon y shampo, 
combina cu e awa cu tabata 

cayendo cu tur su frescura riba su 
curpa. Despues di a seca su curpa, 
Donait a bandona e baño, y a laga 
su mes cai den e brazanan di Sally 
cu tabata drumiendo riba e sofa, 
sperando riba su persona. E 
wowonan di Donait casi tabata 
saliendo for di nan lugar, pa e 
belleza cu e tabata admirando cu'n 
deseo fuerte. Pero Donait sa, cu e 
por a haci uso di e curpa di Sally, 
como cu e la haya e derecho 
exclusivo di e mucha muher 
tentativa ey. Donait a preta su mes 
cuanto cu e tabata por, contra e 
curpa sexy di Sally. Sally pa su 
persona a resulta di tabata un 
tesoro completo. Donait na e 
momento ey a sinti su mes, igual 
cu e tabata ser lastra pa olanan 
grandi di pasion. E tabata 
provecha, pa goza cuanto cu e 
tabata por di e curpa bon forma di 
Sally seconde pa seconde. Donait 
tabata sinti su mes, cu e tabata tin 
tur su razon, pa goza cuanto cu e 
por pa tur loque cu Sally por a 
brinda su persona, como cu e sa cu 
e mundo ta hopi corto mes di 


. duracion. 


Sally mes tabata tin e imaginacion, 
cu por fin su corazon a encontra e 
amor real, pa cual hopi tempo 
caba e tabata en busca di esey. 
Diripiente Donait a kibra e tempo 
di e gozo di amor bisando e 
siguiente: "Sally, mi deseo pa 
alcanza mi deseo final, ta consisti 
mas cu haci solamente amor. Pa 
amusa mi mes mas mihor, mi ta 
gusta pa bebe aunque ta un poco 
di sanger, di e mucha muher cu mi 
ta adora. Sally, bo ta permiti mi 
esey, pa bebe un poco sanger di 
bo, p'asina prueba cu bo tin un 
berdadero amor pa mi?" 


Sally den promer instancia, no por 
a kere su mes pa e peticion cu 
Donait a haci na su persona. Pero 
Sally su stimacion pa e joven ey 
tabata algo grandioso, y e la dicidi 
pa duna Donait su aprobacion. 





Sinembargo, Sally por a sinti con 
su corazon a resona cuatro vez 
mas di loque tabata normal, na 
momento cu Donait for di un stoel 
banda di e cama, a pasa man pa su 
carson y despues a saca un cuchui 
chiquito afor. Prome cu Sally por 
a realiza su mes bon, den kico e lo 
bai encontra su mes ya tabata laat. 
Donait a tene su pols di un forma 
bon duro, y cu e cuchui chiquito, 
e la traha un herida na man di 
Sally. 


E mucha muher ey a spanta y a 
drenta den un panico. E kier a 
lanta for di su cama, y trata pa 

desaparece mas liher cu tabata 
posible for di Donait. Pero no tabata 
posible mas. Donait a tene su pols 
mas duro cu e tabata por, y a 
cuminza chupa su sanger for di e 
corta cu a ser causa. "No. . . No, por 
fabor stop di haci esey Donait," 
Sally a grita cu'n voz cubri cu ansha. 
Despues Sally a logra los for di 
Donait, y bou di gritamento, e la 
sali pafor di su apartamento pa busca 
ayudo. E la encontra cu tres di su 
amistadnan cu tambe tabata biba 
den e mesun edificio, den cual Sally 
su apartamento tabata situa. Un di 
su amistadnan a core bai averigua 
kico tabata pasando den e 

apartamento di Sally. E otro dos 
amigonan di Sally mientras tanto a 
yama un taxi, y a hiba Sally pa e 
hospital cu tabata kedando eymes 
serca. E docternan a tuma e deci- 
sion pa avisa polis. 

Sally a tuma e decision pa haci un 
demanda contra Donait, como cu 
e la hiba di pensamento, cu tabata 
un herida chiquito, Donait tabata 
kier a marca cu su cuchui riba su 
man, p'asina e por haya un poco di 
su sanger pa chupa, pa e tambe por 
alcanza e final di su deseo amoroso. 


James Bardon, e joven cu a keda 
atras pa bai tira un bista kico tabata 
pasando den e apartamento di Sally, 
a conta e siguiente den sala di 
corte: "Ora cu mi a drenta den e 
apartamento di Sally, mi a encontra 
e homber maniaco ey, ainda tabata 
chupando sangernan cu su lenga, 
cu tabata riba e mesa di glas. Nunca 
antes den mi bida mi a yega di mira 
algo asina horoso!" 

Sally mes no a tende nada scondi 
di su aventura cu e la encontra su 


mes aden pa e hueznan. 

"Mi no a pensa nunca, cu mi lo ser 
corta pa e homber loco ey, cu'n 
herida asina grandi y hundo!" 
Como cu ta Sally mes a duna su 
aprobacion pa e ser corta pa e 
joven cu a gana su corazon, Donait 
a ser declara liber for di tur 
acusacion. 

Un persona cu conoce Donait pa 
algun айа caba, a conta lo siguiente 
na un miembro di Prensa: "Un vez 
cu mi tabata den un restaurant, un 
dama pa su mala suerte a dal su 
man na un glas kibra, for di e 
herida cu e la haya, mesora un 
cantidad di sanger a cuminza spuit 
for di su man. Donait cu tambe 
tabata presente den e restaurant, 
mesora a core coi un glas limpi tras 
di e bar y a bisa e dama, cu ta mihor 
e laga su sangernan drama den e 
glas, p'asina e por evita di mors e 
tapijt. Despues cu e dama a laga su 
sanger drama den e glas, Donait a 
pidi despensa pa e bai flush e sanger 
den baño. Como cu mi tambe tabata 
den necesidad pa usa e baño, mi a 


encontra cu'n sorpresa horible, ora 
cu mi a encontra Donait tabata 
bebiendo e sanger for di e glas. 
Ora cu e la mira mi, e la lembe su 
lipnan, e la pidi despensa y a 
bandona tanto e baño y e restau- 
rant." 


Donait mes a conta e siguiente: 
"Tin hende cu ta bebe whisky, otro 
rom of cualquier otro alcohol of 
liquor, pa nan por logra nan deseo, 
pa nan por haci amor di un mihor 
forma. Pero ami ta gusta sanger di 
ser humano pa mi por tin un gozo 
grandi haciendo amor. Y mi no ta 
mira nada malo den esey. Ademas, 
si Sally no kier mi mas den su bida, 
esey ta su asunto. Pero di un cos mi 
ta sigur, na unda cu ta, mi mester 
por logra encontra un mucha 
muher, cu si lo permiti mi, cu tur su 
cariño pa bebe su sanger. No tin 
ningun hende cu por prohibi mi, 
pa sigui cu bebemento di sanger 
humano. Mi lo keda bebe sanger te 
na mi morto y for di esey no tin 
ningun hende cu por stop mi! 

YIUNAN DI ESTRANHERO 
LEGAL ХА ARUBA TAMBE 


MERECE E CALOR HUMANO 


Hulanda completo a subi caya riba 
5 Mei 1940 pa celebra final di e 
segundo guera mundial. Y e 
libertad ey nan kier keda mantene 
esey. Especial pa esnan cu tabata 
di e rasa hudiwnan a ser libra for di 
un fierno completo. Un cantidad 
di amistadnan y conocirnan a 
desaparece cu'n destinacion hor- 
rible. Nan no tabata conteni di 
ningun libertad for di e 
Alemanianan. E hudiwnan mester 
a entrega tur nan propiedad na e 
Alemannan. Nan no por a core 
mas den tram. Nan no por a core 
mas den auto. Nan tabata tin e 
permiso pa solamente entre tres'or 
y cinco'or pa por a haci nan 
compras, pero esey solamente den 
un tienda di hudiw, riba cual tienda 
mester tin e palabra "lokal pa 
hudiwnan. E Hudiwnan a ser 
descrimina di un manera increible. 
Mas tanto Hitler tabata esun cu 
mas tabata odia e hudiwnan. Nan 
tabata ser obliga pa cana cu'n strea 
geel riba nan paña cu e palabra 
hudiw inprenta ariba, pa di e forma 
ey nan por ser reconoci pa un y tur 
cu nan ta hudiw. Pero tambe na 
Aruba actualmente un descrimi- 
nacion casi total a principia, pa e 
muchanan cu ta yiunan di e 
estranheronan cu a bin Aruba 
legalmente, ра  yuda си 
construccion di nos pais Aruba. 


Pa cada vez cu un di e malhe- 
chornan estranhero legal of ilegal 
comete algo di mal intencion, 
dedenan na school ta ser apunta 
riba e pober muchanan estranhero, 
cu ta nan paisano a comete algo pa 
di tanto vez atrobe. Algo malo 





contra e ley di Aruba. Nan tin cu 
biba obligatoriamente pa tende casi 
diariamente, cu e problemanan cu 
ta surtiendo na Aruba, por ser re- 
solve solamente, si nan mester saca 
tur e estranheronan for di Aruba. 
Den un forma ainda suave, nan ta 
cargando un sorto di strea invis- 
ible cu nan, pa cual nan ta sinti nan 
mes completamente, cu nan ta un 
sorto di strobacion pa e otro 
muchanan cu ta bayendo e mesun 
school cu nan. Hasta hopi di nan, 
no por siña bon mas na e school cu 
nan ta bishitando. 

Tabata algo  hopi  tristo, 
sintonizando un di nos Radio 
Emisoranan, pa por a tende con un 
mama estranhero casi yorando, a 
duna un splicacion, pa e tipo di 
discriminacion, cu tanto nan como 
mayornan y mas tanto ainda nan 
yiunan cu ta bayendo school, ta 
sufriendo pa e causa aki. Un 
sufrimento inhustamente. Asina 
nos por a scucha un mama 

sclamando lo siguiente di su yiu cu 
a caba di regresa for di school: 
"Mama, pakico mi ta un 
estranhero? Na school tur ora nan 
ta punta dede riba mi, bisando cu 
atrobe boso си ta estranhero, a 
haci algo malo. "Mama, mi no kier 
ta un estranhero mas. Mi kier ta un 
Arubiano mescos cu e otro 
muchanan. Cu e palabranan di e 
criatura inocente, cu ta legal na 
Aruba cu su mayornan, y ta sinti su 
mes culpable, pa loque e 
estranheronan consistiendo di mal 
intencion ta haciendo y causando 
daño na Aruba. E palabra 
estranhero a bira algo venenoso pa 
e criaturanan legal inocente. Nan 
ta muchanan inocente, cu ta haya 
nan mes obligatoriamente pa cana 
cu'n mancha scur riba nan lomba. 
Un mancha cu ta forma un dolor 
casi invisible, pero cu si ta 
causando un daño grave pa nan 
bida. 

Nos no mester lubida, cu 
descriminacion su raiznan por yega 
un dia hasta na racismo. Y si esaki 
mester tuma lugar, anto si nos como 
arubianonan, ta den un peligro di 
gravedad. 

Ta nos deber como un bon 
Arubiano, pa acepta esnan legal 
riba nos pais, cu tur nos stimacion 
y amor. 


А bira tempo pa nos admiti, cu nos 
ta completamente riba e caminda 
di error y cu nos mester siña respeta 
e ley di derecho humano. 

Ta nos como Arubiano, tin e 
obligacion necesario pa duna esnan 
legal na Aruba, e empuhe necesario, 
pa mayan den futuro, si nan mester 
haya e oportunidad pa cambia pa e 
nacionalidad Arubiano pa nan tambe 
por sinti nan mes na cas. Nan tambe 
e ora ey tin e deber, pa sinti nan mes, 
igual cu ta den un castillo di marmer 
nan ta bibando, y no den un pais na 
unda ta reina descriminacion. Ban 
regala nan e calor humano necesario, 
pa nan tambe tin un strea na cielo, pa 
por brindanan e claridad necesario, 
pa nan tambe tin un bida feliz. Nan 
tambe mescos cu nos, merece di 
hiba un bida sano y feliz. Sin nos 


stimacion hamas esnan legalmente 
na Aruba por ser provechoso pa 
nos pais Aruba. 

E muchanan inocente estranhero 
legal na Aruba, no mester biba cu 
e pensamento, cu cada vez cu un 
tragedia fatal tuma lugar na Aruba, 
cu nan mester ser obliga pa biba cu e 
culpabilidad den nan corazon. 
Actualmente hopi di nan na school 
ta ser hala un banda pa e otro 
muchanan. Nan lesnan na school 
casi no ta productivo mas. 


Pero nos muchanan Arubiano, no 
ta tur tampoco, ta den e proceso di 
un santo. Casi diariamente nos por 
lesa den nos medionan di prensa, 
di escenanan menos bunita. Pero 
como cu nan ta Arubiano, nan no 
ta alcanza nos wowonan manera 
debe ser. Ta un deber sagrado, cu 
e criaturanan y nan mayornan 
estranhero legalmente na Aruba, 
tin e deber pa nan keda funciona 
cu e ritmo normal di tur dia. Nan 
no por drenta den un trauma, pa 
motibo di e malhechornan cu ta 
abusando di nos pais Aruba. Nan 
no mester ser obliga pa keda biba 
cu cicatriznan pa eternidad. 

Maldadnan comete pa cadena di 


crimen organiza, ya a bira un 
palabra di moda na Aruba. Esey 
nos no por libra for di esaki 
facilmente, aunque cu cuanto polis 
cu a ser busca for di hulanda. 
Mientras cu e robonan grandi cu a 
ser cometi na varios di nos 
establecimiento y cu te awe no a 
ser soluciona, no tin ningun per- 
sona cu por kita e opinion aki for di 
mi persona, cu mester ta existi un 
of mas cadena di crimen organiza 
cu ta operando na Aruba. 

Pa e motibo aki lo ta algo hopi 
valioso, pa tur esnan cu tin Aruba 
na nan corazon, por avisa polis pa 
cualquier movemento sospechoso 
cu nan por descubri. Tur estranhero 
legal aki na Aruba, ban uni hunto 
di un forma balente, y no di 
cobardia. Cumpliendo cu esaki, 
mayan den futuro, nos lo por biba 
cu tur sinceridad den un Aruba, cu 
enverdad merece e nomber di 
Paraiso feliz. Pasobra no tin nada 
mas grandioso pa nos por construi 
e simbolo di Aruba у 
conhuntamente cu otro, nos por 
resona nos voz, cantando e Himno 
di Aruba, pa despues cu'n voz 
fuertisimo nos tur hunto por grita: 
"Biba Aruba"!" 

Tabata un dia den un parque na 
Paris-Francia, ora cu e verano tabata 
completando su naturaleza cu e 
solo cu tabata brillando demasiado 
fuerte y Eva kende tabata tumando 
un  bafio di solo  tabata 
completamente bruin. E solo a 
logra cumpli cu su trabou. Karl na 
e momento ey, no mucho leu for di 
Eva tabata saboreando un cervez 
bon frieu pa refresca su garganta, 
ora cu diripiente e la ser aserca pa 
Eva. E tabata tin un blusa blanco 
bisti, na cual e dos botonnan di 
mas ariba tabata habri, cu casi su 
dos pechonan bon forma y sexy, 
por expresa algun palabra di 
tentacion. Un jeans preta tabata 
completa e belleza sexy di su curpa. 
Un belleza cu por embellece 
cualquier speranza. Cu'n sonrisa 
cariñoso, Eva yegando serca di 
Karl a puntra lo siguiente: "Bo por 
ta asina amable pa brinda mi un 
sigaria?" 


Un poco despues Eva tabata 
sacando e promer humananan for 
di e sigaria, pa medio di su boca 
consistiendo di lipnan bunita. 
"Despensa mi, pero bo ta bibando 
leu for di e parque aki?" Eva 
carifiosamente a dirigi su mes na 
Karl. "Si, na Bolqia," Karl a 
contesta. Eva cu Karl durante e 
verano completo a keda encontra 
cu otro, den e parque cubri cu 
palonan halto y yena cu hopi flor 
di diferente color. Algun vez nan 
tabata haci paseonan y tambe nan 
tabata bishita e mihor restaurantnan 
cu Paris conoce. Eva a bin haya sa, 
cu Karl tabata un homber soltero. 
Entre nan dos a nace un romance 
cubri cu calor. Riba un dia, cu nan 
dos hunto tabata sinta ariba un 
banki, na momento cu Karl a pasa 
su man den e cabeynan bunita y 
liso di Eva y a puntra lo siguiente: 
"Eva, mi por haya bo permiso 
necesario, pa por habri bo blusa pa 
admira bo pechonan bunita y 
tentativa?" 

"Si," Eva a contesta, "mi no ta mira 
ningun motibo pa nenga bo, si 
esey ta un di bo deseonan." 

Un poco rato despues cu Karl a los 
e blusa completo di Eva, e la 
cuminza caricia e pechonan 
chiquito di Eva y a pone algun 
sunchi riba nan. Karl tabata kier a 
bai mas leu ainda cu su caricianan 
dirigi na Eva. Pero Eva a prohibi 





Karl bisando e siguiente na su per- 
sona: "No, no bai mas leu cu bo 
caricianan, aunque cu nan ta 
causando un sensacion dushi pa 
mi curpa. Bo por kere mi, Karl. Mi 
a realiza cu bo a costumbra cu mi, 
y cu bo ta stima mi eternamente, Y 
mi tampoco no por mas sin bo den 
e mundo aki, Karl. Pero pa bo bai 
asina leu cu mi, sinembargo mi ta 
di opinion, pa bo ser mi esposo 
promer, y despues como un muher 
casa, e ora ey si mi por brinda bo 
tur loque bo ta desea di mi per- 
sona, como bo señora." 

Mientras tanto, Eva a kita e man- 
nan di Karl for di su curpa y a 
cuminza botona su blusa atrobe. 
Na e momento ey tabata igual cu 
su pechonan bon firme tabata den 
un sorto di lucha contra e botonnan, 
pa por a logra nan libertad atrobe. 


"Pero . . . Pero, Eva, mi edad ta 
mucho halto pa mi por ser bo 
esposo." 


"Ai, pero pakico pensa asina, si mi 
persona ta gusta un homber di 
edad halto, como bo tin sigur mas 
experencia, cu uno di edad joven, 
pa brinda loque mi curpa tanto ta 
aleha pa esey. Ademas un homber 
di edad semper lo ta den mi 
compania na cas. Como cu un 
homber mas halto su edad ta, mas 
menos e lo sali for di cas, pa busca 
diverticion serca otro muhernan. 

Ademas mi por considera, un 
homber di edad tanto como un 
bon esposo y un bon tata," Eva a 
bisa cu su wowonan bunita dirigi 
riba e homber cu tanto ta adora su 
persona. "Tambe ta asina, cu un 
homber di edad semper ta consisti 
di experencia locual ta trata di sex. 
Bo por compronde mi motibonan 
awor, pakico mi kier bo persona 
como mi esposo?" 


Asina e romance di e homber cu 
tin su propio negoshi di industrial, 
Karl y Eva a bin haya nan 
bendicion riba altar. Riba e promer 
anochi despues cu tur е 
invitadonan a despedi, Karl di un 
manera mas romantico cu e tabata 
por, a drenta den e mundo di amor 
cu su esposa joven. Tabata un 
anochi pa Karl, den cual e por a 
disfruta for di tur e dulzuranan cu 
Eva tabata pertenece. Pero e di 
dos anochi como un pareha casa, 
a bin un cambio den esey. Karl 
tabata kier a bai cama atrobe cu 
Eva, ora cu su señora joven 
inespera di un manera falso a saca 
su huñanan. 

"Karl, mi stimacion pa bo ta 
consisti di un stimacion berdadero 
y yen di amor. Pero esaki no tin e 
nificacion si, cu mi mester drumi 
riba mi lomba ki ora cu bo ta haya 
cu ta bon!" "Kico bo kier meen cu 
e palabranan ey?" Karl asombra a 
dirigi su mes na Eva. "Tende," 
Eva a contesta, "bo mes por a 
ripara, cu mi ta pertenece di un 
curpa unico. Y si bo kier haci uso 
di mi curpa, anto bo tin cu paga pa 
esaki. Ayera anochi, ya mi a regala 
mi curpa completamente gratis na 
bo persona. Pero esaki no por 
sigui asina mas. Mira, mi tin un 
lista akinan cu mi prijsnan," Eva a 
bisa, mientras cu for di e cama, e 
la rek su man y a saca un lista 
getype for di un di e lachinan di e 
mesita di e cama. Karl," Eva a bisa 
cu'n voz frieu, "mi mes lo bai lesa 


e lista pa bo tende. Pa bo por tene 

mi man, esey lo costa bo $50. Pa 
caricia mi curpa, e prijs lo ta $80 y 
pa haci sex normal cu mi persona, 
esey lo costa bo solamente $200. 
Como cu bo ta mi esposo, mi no 
tabata kier a haci esaki mas caro pa 
bo persona. Pero si bo ta desea di 
haci algo nobo y bon den sex cu 
mi, anto esey si lo costa bo un poco 
mas, cual ta sali bo e suma di $ 500. 
Bo por compronde mi awor, mi 
amor? No lubida cu mi ta hopi 
joven ainda, y mi tin hopi pa bai 
den e bida aki ainda. Pero abo no, 
Karl, como cu bo ta un homber 
bieu caba, cu ya no ta falta mucho 
mas, talvez pa bo por bai sosega 
den bo graf!" 


"Bon, Eva, mi lo bai pensa riba bo 
ofrecio," Karl a bisa sin gracia den 
su voz. Karl a keda asina asombra 
cu e ofrecio di Eva, cu e no tabata 
tin e palabranan necesario pa por a 
defende su mes. Karl a kita su bril 
for di su wowonan y despues ainda 
paraliza a bisa lo siguiente: "Pero 
Eva, no tuma mi na malo, pero mi 
kier laga bo sa, cu bo ta un muher, 
cu no ta pertenece di ningun sorto 
di caracter normal. Pa mi, bo ta e 
muher mas baho cu mundo por a 
produci!" 

Eva na e momento ey cu tur su 
odio, y cu'n voz duro a grita e 
siguiente na Karl: Y ta kico talvez 
bo ta keriendo? Cu bo ta un homber 
completo manera bo tey. Mi ta laga 
bo sa bon cla, cu bo ta un homber 
mas morto cu bo ta bibo. Ademas 
bo sangernan ya ta frieu caba den 
bo adernan! Morto ta yora bo, 
homber bieu cu bo ta! Eva cu'n voz 
furioso a grita den direccion di su 
esposo. 

"Tende mi bon Eva, si bo kier drumi 

riba bo lomba cu cualquier homber 
cu bo ta desea, anto esey ta bo 
asunto. Si ta esey bo ta desea, Eva, 
anto bo por haci esey cu Tom, 
Dick y Harry cual personanan sa 
bin bishita nos. Pero ami como bo 
esposo, bo no mester hinca mes 
den bo cabez, cu mi lo bai paga bo 
pa esey. Lubida! Cobra otro 
hombernan, si bo ta haya cu esey 
ta bon pa bo!" Karl batiendo 
fuertemente cu su mokete di odio 
riba e mesa su dilanti a bisa: "Den 
mi bista, bo ta un muher sin valor 
y cubri cu'n mancha di prostituta. 
Bo ta un muher cu mester ta 
pertenece riba caya, cu bo curpa 
forma pa sushedad completo!" 


Algun anochi despues cu nan a coi 
palabranan fuerte cu otro, na 
momento cu Eva tabata den un 
soño profundo, Karl a pasa man cu 
un cabuya y a mara Eva di un 
forma cu e no por a los su mes. 
Prome cu Eva por a realiza kico 
tabata pasando cu su persona, ya 
Karl a pone un prop di papel den 
su boca, p'asina evita cu Eva por 
lansa gritonan. E la lastra Eva pa su 
auto y a bai rumbo pa un caya 
antisocial y sushi, na unda e muher 
prostitutanan di mas baho tabata 
bende nan curpa na prijsnan 
baratisimo. Ora cu Karl a yega den 
e caya ey, e la los Eva, saca e prop 
di papel for di su boca, pa despues 
baha Eva mal baha for di su auto 
bisando e siguiente: "Awor bo mes 
por realiza, cu ta den e caya sushi 
aki bo ta pertenece, serca e 
muhernan cu bo ta mirando, bo 
mester hiba bo bida miserable y 
drumi riba bo lomba pa un pago 
miserable. Pero Eva," Karl a bisa 
ainda furioso: "Percura si pa bo no 





kibra bo weso di lomba. Esey ta, si 
bo tin esey ainda!" 

"No . . . No, no laga mi pa mi 
cuenta, Karl. Mi . . . mi tin hopi 
miedo mes. Bo por kere mi, pero ta 
bo ta e unico homber cu enverdad 
mi ta stima. Ta bo ta mi unico 


homber." 


Pero ya tabata laat. E palabanan ey 
no a alcanza e oido di Karl mas. Cu 
su auto, e la desaparece den e 
cayanan smal. 

Karl tocante e caso aki a conta e 
siguiente na polisnan: "Mi a kere, 
cu ta pa amor Eva a casa cu mi. 
Pero a resulta cu mi tabata 
completamente ciego. Ta tras di mi 
placanan, e muher ey ta." 

Eva mes a conta entre otro na e 
polisnan: "Karl ta peor cu'n cabrito 
bieuw y kens. Den amor y sex e ta 
mas bobo cu un burico. Boso por 
kere mi palabranan, den mi 
wowonan mes ta pa puro cabrito 
mi ta mira e homber ey! E no ta e 
mesun homber, cu mi a sera conoci 
cu su persona na Paris. E ta un 
cabrito asina kens y estupido, cu 
nunca den su bida, e lo por yega na 
conquista un mucha muher. Mi no 


ta gaña, ta berdad cu mi tabata kier 
e homber ey pa su placa. Pero boso 
no mester lubida, cu pa e placanan 
cu e tin, e tin tambe den su braza un 
muher joven como su señora, cu 
por haci su persona loco, ki ora cu 
mester riba cama. Pero mi tin cu 
bisa aserca si, pa su persona por 
goza di mi sexualmente, ta ami 
como su señora joven tin cu siña e 
homber kens ey, con pa haci amor 
di un forma pasionalmente. Pero 
pa mi por biba cu e homber ey, ta 
di puntra si e por soporta mi 
caricianan. Mi ta duda den esey. E 
ta asina un homber bieu y estupido, 
cu ta mihor for di awor caba, e laga 
coba su graf delanta!" 


Karl mes, despues di a tende e 
palabranan menos bunita di su 
sefiora a expresa lo siguiente: "Eva 
por wel di lubida mi pa eternidad. 
E no ta merece hamas pa ta na mi 
lado. E ta un muher cu ta pertenece 
den e mundo di caya. Talvez ta 
esey e ta gusta pa por gana su placa 
cu e hombernan vagabundo y mas 
sushi cu e por encontra. Aunque 
cu mi ta di opinion, cu e homber 
mas baho cu por ta existi den e 


mundo aki mes, lo nenga pa haci 
amor cu'n muher asina falso. 

E mihor cos cu Eva por haci ta, pa 
tuma un bon baño den cualquier di 
e rieuwnan mas sushi di lodo cu 
por tin, tratando asina di kita e 
sushedad di prostituta for di su 
curpa!" 

E matrimonio ey, cual tabata di 
corto duracion a haya hopi 
comentarionan mes. E pareha ey a 
logra haya nan divorcio, cu nunca, 
aunque cu tabata pa un periodo 
cortico, no por a alcanza di trece 
aunque ta un poco di felicidad cu 
un matrimonio mester." 

